CELEX: C2006/074/10
Language: hu
Date: 2006-03-25 00:00:00
Title: C-5/06. sz. ügy: A Finanzgericht Düsseldorf  2006. január 2-i  végzésével a Jülich AG kontra Hauptzollamt Aachen ügyben benyújtott előzetes döntéshozatal iránti kérelem

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/4
            
         A Finanzgericht Düsseldorf 2006. január 2-i végzésével a Jülich AG kontra Hauptzollamt Aachen ügyben benyújtott előzetes döntéshozatal iránti kérelem
   (C-5/06. sz. ügy)
   (2006/C 74/10)
   Az eljárás nyelve: német
   A Finanzgericht Düsseldorf (Németország) 2006. január 2-i végzésével, amely 2006. január 9-én érkezett a Bíróság Hivatalához, a Jülich AG kontra Hauptzollamt Aachen ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Düsseldorf a következő kérdésekről kéri a Bíróság döntését:
   
               1)
            
            
               Úgy kell-e értelmezni a cukorágazat piacának közös szervezéséről szóló, 2001. június 19-i 1260/2001/EK tanácsi rendelet (1) 15. cikkét, hogy az exportálható többlet meghatározásakor kizárólag a cukorból, izoglukózból és inulinszirupból exportált azon mennyiségek vehetők figyelembe, amelyek után ténylegesen sor került export-visszatérítés nyújtására?
            
         
               2)
            
            
               Az első kérdésre adott igenlő válasz esetén: érvénytelen-e a 2003. június 27-i 1140/2003/EK bizottsági rendelettel (2) módosított, a cukorágazatban a kvótarendszer alkalmazására vonatkozó részletes szabályok megállapításáról szóló, 2002. február 20-i 314/2002/EK bizottsági rendelet (3)?
            
         
               3)
            
            
               Az első kérdésre adott nemleges válasz esetén: úgy kell-e értelmezni a cukorágazat piacának közös szervezéséről szóló, 2001. június 19-i 1260/2001/EK tanácsi rendelet 15. cikkét, hogy az exportálható többlet meghatározásakor, valamint a cukor esetében a tonnánkénti átlagos veszteség meghatározásakor minden exportált mennyiséget figyelembe kell venni, akkor is, ha e mennyiségek után az adott gazdasági évben nem nyújtottak export-visszatérítést?
            
         
               4)
            
            
               Az első, második vagy a harmadik kérdésre adott igenlő válasz esetén: érvénytelen-e 2003/2004-es gazdasági évre a cukorágazatban a termelési illeték összegének megállapításáról szóló, 2004. október 14-i 1775/2004/EK bizottsági rendelet (4)?
            
         
      (1)  HL L 178., 1. o.; magyar nyelvű különkiadás 3. fejezet, 33. kötet, 17. o.
   
      (2)  HL L 160., 33. o., magyar nyelvű különkiadás 3. fejezet, 39. kötet, 172. o.
   
      (3)  HL L 50., 40. o., magyar nyelvű különkiadás 3. fejezet, 35. kötet, 190. o.
   
      (4)  HL L 316., 64. o.